Συντεταγμένες: 13°18′S 176°12′W﻿ / ﻿13.300°S 176.200°W﻿ / -13.300; -176.200

Οι νήσοι **Ουαλίς και Φουτουνά** (γαλλικά: *Wallis et Futuna*‎‎) είναι μία συστάδα από τρία νησιά, το Ουώλλις, το Φουτούνα και το Αλόφι. Βρίσκονται δυτικά των νήσων Σαμόα και βορειοανατολικά του Φίτζι. Τα νησιά καλύπτουν συνολική έκταση 142 τ.χλμ. και έχουν πληθυσμό 11.558 κατοίκους σύμφωνα με την απογραφή του 2018.

Τα νησιά ανήκουν στη Γαλλία από το 1961. Από το 2003 αποτελούν εδαφική επικράτεια (collectivité d'outre-mer, ή COM). Από το 1961 έως το 2003 ήταν υπερπόντιο έδαφος της Γαλλίας (territoire d'outre-mer ή TOM).

Ιστορία
-------

Ανακαλύφθηκαν από τους Ολλανδούς και τους Άγγλους τον 17ο και 18ο αιώνα αλλά οι πρώτοι Ευρωπαίοι που πήγαν στα νησιά ήταν οι Γάλλοι το 1837. Ουώλλις ονομάστηκαν από τον εξερευνητή Σάμιουελ Ουώλλις.

Το 1842 ζήτησαν τη βοήθεια της Γαλλίας μετά από εξέγερση από μερικούς κατοίκους του νησιού. Το 1887 η βασίλισσα του Ουώλλις υπέγραψε συνθήκη ότι είναι Γαλλικό προτεκτοράτο. Το ίδιο έκαναν και οι βασιλείς των νήσων Φουτούνα και Αλόφι ένα χρόνο μετά. Οι νήσοι τέθηκαν στην εξουσία της Γαλλικής αποικίας της Νέας Καληδονίας.

Οι κάτοικοι του νησιού ψήφισαν το 1961 ότι θέλουν να βρίσκονται κάτω από τη Γαλλική εξουσία, κάτι το οποίο και έγινε.

### Ουώλλις

Τα νησιά έχουν τρεις συνολικά παραδοσιακούς Βασιλείς. Ο Βασιλιάς (από το 1959) του Ουώλλις (τοπικά: *Ουβέα*), Τομάζι Κουλιμοετόκε Β΄, πέθανε το 2007 και στις 25 Ιουλίου 2008 στέφθηκε ο διάδοχός του, Καπιλιέλε Φαουπάλα. 
Πρωθυπουργός του Ουώλλις (τίτλος *kivalu*) έγινε ο Ακουσιτίνο Μανακοφάιβα (Akusitino Manakofaiva) στις 19 Ιανουαρίου 2014. Μετά την απόλυση του πρωθυπουργού από τον βασιλιά, ο Φαουπάλα ανατράπηκε από παραδοσιακούς φυλάρχους και πέθανε στις 2 Σεπτεμβρίου 2014. Από το 2014 έως το 2016 κυβέρνησε συμβούλιο υπουργών και στις 16 Απριλίου 2016 έγινε βασιλιάς ο Φελίσε Τομινίκο Χαλαγκάχου με πρωθυπουργό (*Kalae Kivalu, αλλιώς Mukoi*) τον Σετεφάνο Χανίσι. Την επομένη, ο Παταλιόνε Κανιμόα αυτοανακηρύχθηκε βασιλιάς (σε αντιπολίτευση), όρισε πρωθυπουργό τον Μικαέλε Χαλαγκάχου και αναγνωρίστηκε από τον ανώτατο διοικητή στις 3 Ιουνίου 2016. Πρωθυπουργός από το 2008 είναι ο Ατόνιο Τουισέκα.

  

### Φουτούνα

Η Φουτούνα έχει δύο Βασιλείς: ο *Tuisigave*, για το Βασίλειο του Σιγκάβε (Sigave) και ο *Tuigaifo*, για το βασίλειο του Άλο (Alo ή Tu`a). Από γαλλικής διοίκησης, υπονομάρχης (Délégué du Préfet) είναι ο Φρανσουά Λεγκρό (από τις 29 Ιανουαρίου 2016).

Σιγκάβε
-------

Στις 3 Ιουλίου 2010 στέφθηκε νέος Βασιλιάς του Σιγκάβε ο Πολικαλέπο Κολιβάι, ο οποίος παρέμεινε έως τις 24 Οκτωβρίου 2014. Στις 5 Μαρτίου 2016 ο Εουφένιο Τακάλα έγινε βασιλιάς.
Από τις 30 Ιανουαρίου 2019 πρωθυπουργός (*Kaifakaulu*) είναι ο Εμιλιάνο Κελεταόνα.

Αλό (Tu`a)
----------

Στις 6 Νοεμβρίου 2008 στέφθηκε νέος Βασιλιάς του Άλο (Tuigaifo) ο Πετέλο Βικένα, ηλικίας 65 ετών, στη θέση του καθαιρεθέντος προκατόχου του, τον Φεβρουάριο του ιδίου χρόνου. Ο Βικένα παραιτήθηκε από τον θρόνο στις 26 Ιανουαρίου 2010 και έως το 2014 ο θρόνος ήταν κενός. Στις 17 Ιανουαρίου 2014 έγινε βασιλιάς ο Πετέλο Σέα και από τις 7 Ιουνίου 2016 έως τις 4 Οκτωβρίου 2018 βασιλιάς ήταν ο Φίλιπο Κατόα. Στις 29 Νοεμβρίου 2018 βασιλιάς έγινε ο Λίνο Λελεϊβάι.

Πρωθυπουργός (*Tiafoi*) είναι ο Πετέλο Εκένι Βαϊτανάκι από τις 25 Ιανουαρίου 2019.

Διακυβέρνηση
------------

Αρχηγός Κράτους είναι ο Γάλλος πρόεδρος Εμμανυέλ Μακρόν. Εκπροσωπείται από τον Ανώτατο Διοικητή (Administrator Superior), τον Μπλεζ Γκουρτέ, που διορίστηκε από τη γαλλική κυβέρνηση και ανέλαβε καθήκοντα στις 21 Αυγούστου 2023. Αρχηγός κυβέρνησης είναι ο Νταβίντ Βερζέ, πρόεδρος της Εδαφικής Συνέλευσης από τις 4 Απριλίου 2017.

Βουλευτικές εκλογές
-------------------

### 2022

Οι πιο πρόσφατες εκλογές διεξήχθησαν στις 20 Μαρτίου 2022.

Αποτελέσματα| Λίστες | Ψήφοι | % | Έδρες |
| --- | --- | --- | --- |
|  | Λίστα |  |  |  |
|  |
| Έγκυρα ψηφοδέλτια | 7.925 | 99,25 |  |
| Άκυρα και λευκά | 60 | 0,75 |
| Σύνολο | 7.985 | 100 | 20 |
| Αποχή | 1.515 | 15,95 |  |
| Εγγεγραμμένοι / συμμετοχή | 9.500 | 84,05 |

### 2007

Οι εκλογές του 2007 για την 20μελή Εδαφική Συνέλευση (εκλογές γίνονται κάθε 5 έτη) διεξήχθησαν την 1η Απριλίου. Από τις 26 λίστες υποψηφίων που έλαβαν μέρος, 20 κέρδισαν από μία έδρα ο καθένας. Εξελέγησαν τρία νέα μέλη και η συμμετοχή ήταν 71%
Εξαιτίας της κακοκαιρίας καθυστέρησε για μερικές ημέρες η εκλογή του νέου προέδρου της Συνέλευσης. Στις 11 Απριλίου του 2007 πρόεδρος της Βουλής εξελέγη ο Πεσαμίνο Ταπουτάι με 12 ψήφους.

### 2012

Εκλογές για Εδαφική Συνέλευση διεξήχθησαν στις 25 Μαρτίου 2012. Ανάμεσα στους ηττημένους των εκλογών ήταν και ο Βικτόρ Μπριάλ, πρώην βουλευτής της Γαλλίας.

Έπειτα από τις εκλογές, για πρώτη φορά εξελέγη πρόεδρος της Συνέλευσης ένας σοσιαλιστής, ο Βετελίνο Νάου, με 11 ψήφους υπέρ έναντι 9 κατά.

### 2017

Κύριο λήμμα: Εκλογές Εδαφικού Συμβουλίου σε Ουώλλις και Φουτούνα (2017)

Οικονομία
---------

Το ΑΕΠ των Ουαλίς και Φουτουνά το 2005 ανέρχονταν σε 188 εκατομμύρια δολάρια ΗΠΑ. Η οικονομία της περιοχής στηρίζεται στη γεωργία. Περίπου το 4% του πληθυσμού απασχολείται στις κυβερνητικές υπηρεσίες.

Δημογραφία
----------

Ο συνολικός πληθυσμός της χώρας είναι 11.558 κάτοικοι σύμφωνα με την απογραφή του 2018 (72,1% στο νησί Ουώλλις και 27,9% στο νησί Φουτούνα). Οι πιο πολλοί κάτοικοι είναι Πολυνήσιοι, ενώ πολύ λίγοι είναι οι Γάλλοι στο νησί. Μόνο το 10% μιλάει γαλλικά παρόλο που είναι επίσημη γλώσσα καθώς πιο πολλοί μιλάνε πολυνησιακές διαλέκτους. Το προσδόκιμο ζωής στο σύνολο του πληθυσμού το 2014 είναι τα 79,42 χρόνια (76,43 χρόνια για τους άνδρες και 82,55 για τις γυναίκες).

Τεχνολογία
----------

Το 1994 υπήρχαν στα νησιά 1.125 τηλέφωνα, ένας ραδιοφωνικός σταθμός και δυο τηλεοπτικοί σταθμοί. Το νησί Ουώλλις διαθέτει οδούς μήκους περίπου 100 χλμ. από τα οποία μόνο τα 16 χλμ. έχουν ασφαλτοστρωθεί, ενώ το νησί Φουτούνα έχει οδικό δίκτυο μήκους 20 χλμ. (χωρίς ασφαλτόστρωση). Διαθέτει επίσης δύο αεροδρόμια, το ένα με στρωμένο διάδρομο 2.000 μέτρων. Επίσης το Μάτα Ούτου έχει ένα λιμάνι με δύο επιβατικά πλοία και ένα τάνκερ εγγεγραμμένα στο νηολόγιό του.

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 10 Ιανουαρίου 2013. Ανακτήθηκε στις 30 Μαρτίου 2015.
2. 1 2 3  «Population». Service Territorial de la Statistique et des Études Économiques (STSEE). Ανακτήθηκε στις 9 Φεβρουαρίου 2024.
3. 1 2 3 4 5  Rulers
4. 1 2  Ben Cahoon, World Statesmen, Wallis and Futuna
5. ↑  Radio Australia Αρχειοθετήθηκε 2011-08-12 στο Wayback Machine. New king for royalty-rich Futuna, 5 Ιουλίου 2010.
6. ↑  [ONE ISLAND, TWO KINGS IN SOUTH PACIFIC Pacific Island Report]
7. ↑  «ÉLECTION DES MEMBRES DE L'ASSEMBLÉE TERRITORIALE DU 20 MARS 2022 / Actualités / Accueil - Les services de l'État à Wallis et Futuna». Ανακτήθηκε στις 23 Μαρτίου 2022.  Unknown parameter `|site=` ignored (βοήθεια).
8. 1 2  «Wallis and Futuna elects new assembly president». *Radio New Zealand International* (Pacific Islands Report). 5 Απριλίου 2012. Αρχειοθετήθηκε από το πρωτότυπο στις 2016-03-03.. Ανακτήθηκε στις 18 Ιανουαρίου 2013.
9. ↑  «CIA World Fact Book». Αρχειοθετήθηκε από το πρωτότυπο στις 17 Δεκεμβρίου 2017. Ανακτήθηκε στις 16 Ιανουαρίου 2009.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ουαλίς και Φουτουνά** |


|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Atlas of Wallis and Futuna(Άτλας των Ουαλίς και Φουτουνά)** |

* Ουαλίς και Φουτουνά στο Curlie

  


|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Περιοχές και εδάφη της Γαλλίας |
| --- |
|  |
| Μητροπολιτικές Περιοχές | 
* Αλσατία
* Ακουιτανία
* Ωβέρνη
* Βουργουνδία
* Βρετάνη
* Σαντρ-Βαλ ντε Λουάρ
* Καμπανία-Αρδέννες
* Φρανς-Κοντέ
* Ιλ-ντε-Φρανς
* Λανγκντόκ-Ρουσιγιόν
* Λιμουζέν
* Λωρραίνη
* Μιντί-Πυρηναία
* Νορ-Πα-ντε-Καλαί
* Κάτω Νορμανδία
* Άνω Νορμανδία
* Χώρα του Λίγηρα
* Πικαρδία
* Πουατού-Σαράντ
* Προβηγκία-Άλπεις-Κυανή Ακτή
* Ρον-Αλπ
 |
|  |
| Συγχωνεύσεις μετά την 1η Ιανουαρίου 2016 | 
* Βουργουνδία-Φρανς-Κοντέ
* Γκραντ Εστ
* Οξιτανία
* Νέα Ακουιτανία
* Νορμανδία
* Ωβέρνη-Ρον-Αλπ
* Ω-ντε-Φρανς
 |
|  |
| Μητροπολιτική Ημιαυτόνομη Περιοχή | 
Κορσική *(ημιαυτόνομη περιοχή)* |
|  |
| Υπερπόντιοι νομοί και περιοχές | 
* Γουαδελούπη
* Γουιάνα
* Μαρτινίκα
* Μαγιότ
* Ρεϋνιόν
 |
|  |
| Υπερπόντιες κτήσεις | 
* Γαλλική Πολυνησία *(υπερπόντια χώρα)*
* Σαιν-Μπαρτελεμί *(ημιαυτόνομη περιοχή)*
* Σαιν-Μαρτέν *(ημιαυτόνομη περιοχή)*
* Σαιν-Πιέρ-ε-Μικελόν *(ημιαυτόνομη περιοχή)*
* Ουαλίς και Φουτουνά *(έδαφος)*
 |
|  |
| Ειδικό καθεστώς | 
* Νήσος Κλίπερτον
* Νέα Καληδονία
* Γαλλικά Νότια και Ανταρκτικά Εδάφη
	+ Αρχιπέλαγος Κροζέ
	+ Διάσπαρτες Νήσοι Ινδικού Ωκεανού
	+ Αρχιπέλαγος Κεργκελέν
	+ Νήσοι Αγίου Παύλου και Νέου Άμστερνταμ
	+ Αδελία Γη **\***
 |
|  |
| 
**\*** Καθεστώς ουδετερότητας από το 1961, μέσω της Συνθήκης της Ανταρκτικής |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Χώρες της Ωκεανίας |
| --- |
|  |
| Ανεξάρτητα κράτη | 
* Αυστραλία
* Βανουάτου
* Κιριμπάτι
* Ναουρού
* Νέα Ζηλανδία
* Νήσοι Μάρσαλ
* Νήσοι Σολομώντα
* Ομόσπονδες Πολιτείες της Μικρονησίας
* Παλάου
* Παπούα Νέα Γουινέα
* Σαμόα
* Τόνγκα
* Τουβαλού
* Φίτζι
* Ηνωμένες Πολιτείες Αμερικής3
 |
|  |
| Εξαρτημένα εδάφη | 

|  |  |
| --- | --- |
| Αυστραλία | 
* Άσμορ και Καρτιέ1
* Νησί Νόρφολκ
* Νήσος Λορντ Χάου
* Νήσοι Κοραλλιογενούς Θάλασσας
 |
|  |
| Ηνωμένο Βασίλειο | 
Πίτκαιρν |
|  |
| Γαλλία | 
* Γαλλική Πολυνησία
* Νέα Καληδονία
* Ουαλίς και Φουτουνά
 |
|  |
| Ηνωμένες Πολιτείες | 
* Αμερικανική Σαμόα
* Ατόλλη Μίντγουαιη
* Ατόλλη Παλμύρα
* Ατόλλη Τζόνστον
* Βόρειες Μαριάνες Νήσοι
* Γκουάμ
* Νήσος Μπαίηκερ
* Νήσος Ουέηκ
* Νήσος Τζάρβις
* Νήσος Χάουλαντ
* Ύφαλος Κίνγκμαν
 |
|  |
| Ιαπωνία | 
* Μπονίν Νήσοι
* Μινάμι Τορισίμα
* Ντάιτο Νήσοι
* Οκίνο Τορισίμα
 |
|  |
| Νέα Ζηλανδία | 
* Νήσοι Κουκ
* Νιούε
* Τοκελάου
 |
|  |
| Χιλή | 
* Νησί του Πάσχα
* Σάλας και Γκόμεζ Νήσος
 |

 |
|  |
| 
* 1Μπορεί να θεωρηθεί ολόκληρη τμήμα της Ασίας.
* 2Μικρό τμήμα της (η επαρχία Ίριαν Τζάγια επί της νήσου Νέας Γουινέας) αποτελεί τμήμα της Ωκεανίας.
* 3Η πολιτεία της Χαβάης αποτελεί τμήμα της Ωκεανίας.
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 167626038
* LCCN: n86048239
* ISNI: 0000 0001 2154 8532
* GND: 4210894-9
* SUDOC: 152104313
* BNF: cb12806085g (data)
* NKC: ge761647

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ωκεανία
* Πύλη:Γαλλία
 |

 |